चोर सुनै करदे हे। राजे ने किश बट्टे लैत्ते ते सन्दूकै च पाइयै उसगी अद्दी रातीं लै अपने बागै आले खूहै च सुट्टी आया। चोर खूहै उप्पर पुज्जी गे। इक्क आखन लगा-तुगी तरना औंदा ऐ? दूए नै आखेआ-नेईं, मिगी बी तरना नेईं औंदा। दौनें सलाह् कीती जे खूहै चा सारा पानी बाह्र कड्ढी दित्ता जा जे फी सन्दूक थोई सकदा ऐ। दोयै जने बाल्टियें कन्नै पानी बाह्र कढदे गे। इंआं गै दिन निकली आया, खूहै चा पानी मुक्कने गी निं आवै। इन्ने चिरै च राजा उट्ठियै बागै अल्ल आया तां उसनै इनें दौनें चोरें गी पानी कढदे दिक्खी लैत्ता। राजे नै पुच्छेआ-तुस बडलै-बडलै केह् करा करदे ओ? इक्क चोर बोलेआ-म्हाराज, असें सोचेआ जे बाग सुक्कन लगी पेआ ऐ, चलो खूहै दा पानी बागै गी लाई ओड़ने आं. राजा उन्दे पर बड़ा खुश होआ ते आखन लगा-शाबाश मेरे बफादार नौकरो ते उन्दे कोल बेई गेआ।